เป็นหลังมีเพศสัมพันธ์กับแฟนประมาณ 1-2 วัน.แสบร้อนเวลาปัสสวะและมี หนองไหลคล้ายๆน้ำมูกเหลืองๆขุ่นๆออกมาเล็กน้อยครับบางเวลาไม่ได้ออกเยอะ และมีอาการแบบคล้ายๆปัสสวะค้างอยู่กลางๆอวัยวะเพศครับแต่ไม่มีฉี่ออกมา
สวัสดีค่ะ ปัสสาวะมีหนองในเพศชาย สามารถเกิดได้จากหลายสาเหตุ เช่น การติดเชื้อหนองใน, ทางเดินปัสสาวะอักเสบ, ท่อปัสสาวะอักเสบจากสาเหตุอื่นๆ เป็นต้น-โรคหนองในเป็นโรคติดต่อทางเพศสัมพันธ์แบ่งเป็น 2 ประเภท คือ โรคหนองในแท้ (Gonorrhea) ซึ่งเกิดจากการติดเชื้อแบคทีเรียชื่อ Neisseria gonorrhea และหนองในเทียม ซึ่งเกิดจากการติดเชื้อแบคทีเรียชนิดอื่นๆ-คนไข้ส่วนหนึ่งทั้งเพศชายและหญิงอาจไม่มีอาการ แต่ถ้ามีอาการในเพศชายอาจมีหนองสีเหลืองไหลออกจากอวัยวะเพศ ปัสสาวะขัด เป็นต้น ในเพศหญิงอาจมีปัสสาวะขัด ตกขาวผิดปกติ เป็นต้น-การป้องกัน ทำได้โดยการมีสามีหรือภรรยาคนเดียว หรือหากมีเพศสัมพันธ์กับคนที่ไม่แน่ใจว่าจะมีโรคติดต่อนี้หรือไม่ ควรสวมถุงยางอนามัยทุกครั้ง-การวินิจฉัยเพื่อแยกระหว่างหนองในแท้และเทียมให้ชัดเจน จะเป็นการนำหนองที่ได้มาย้อมหรือเพาะเชื้อ-เนื่องจากยาที่ใช้ในการรักษาและระยะเวลาที่รักษาของหนองในแท้และเทียมแตกต่างกัน อีกทั้งผู้ป่วยบางรายติดเชื้อที่ดื้อยาได้จากที่ เล่ามา แนะนำให้ไปพบแพทย์พร้อมแฟนนะคะ เพื่อตรวจวินิจฉัยและรับการรักษาอย่างเหมาะสมค่ะ